Pertti Ström

Pertti "Pertsa" Ström on yksi Leena Lehtolaisen Maria Kallio -kirjojen poliiseista. 

Vammalassa syntynytLeena Lehtolainen: Sukkanauhatyttö ja muita kertomuksia (2001)  Ström kuvataan alkoholiongelmaiseksi ja ennakkoluuloiseksi etnisiä vähemmistöjä kohtaan, esimerkiksi vietnamilaissyntyistä kollegaansa Anu Wangia hän saattaa nimittää mm. "vinosilmäksi". Hän suhtautuu kielteisesti myös seksuaalisiin vähemmistöihin ja esimerkiksi kieltäytyy kättelemästä pahoinpitelyn uhriksi joutunutta homoparia (Petri Ilveskivi & Tommi Laitinen, Ennen lähtöä) ja romaanissa Kuolemanspiraali kauhistelee Kalliolle, kuinka hänen homoseksuaaliksi epäilemänsä Rami Luoto oli kätellyt häntä poliisiasemalla. 

Ström erosi vaimostaan, jonka kanssa hänellä oli lapset Jani ja Jenna. Kummatkin lapset ryhtyvät myöhemmin poliiseiksi seuraten isänsä jalanjälkiä. Leena Lehtolainen: Minne tytöt kadonneet (2010) Myöhemmin Jenna työskentelee Maria Kallion tiimissä. Kirjassa Tuulen puolella Ström  raivostuu ja pahoinpitelee kuulusteltavansa, vaimonsa toistuvasti hakanneen ja jopa lapsiaan uhkailleen Ari Väätäisen. Tämän seurauksena hänet pidätetään virasta ja soitettuaan työtoverilleen ja kirjoitettuaan omaisilleen ja kollegoilleen itsemurhaviestin, hän ampuu itsensä kotonaan Espoon Olarissa. Ström oli ollut samalla kurssilla poliisikoulussa kuin Kallio. Kurssilla ollessaan Ström myös pyysi Kalliota treffeille, ja tämän kieltäytyminen on osasyy näiden kahden osin vihamielisiinkin väleihin.

Hahmo on saanut nimensä Eppu Normaalin albumin Aknepop kappaleesta "Kuka ön Pertti Ström" (1978), joka viittaa Epe Heleniuksen käyttämään salanimeen.https://web.archive.org/web/20050121111336/http://www.kolumbus.fi/leena.lehtolainen/soundtrack_rock.htm

 Lähteet 


Luokka:Rikoskirjallisuuden henkilöhahmot
Luokka:Kuvitteelliset poliisit